作者：黄裳
词牌/韵律：霜叶飞

paragraphs: 谁能留得年华住。
韶华今在何处。
万林飞尽，但惊天篆，半空无数。
望消息、霜催雁过，佳人愁起云垂暮。
就绣幕、红炉去。
金鸭时飘异香，柳腰人舞。
休道行且分飞，共乐还一岁，见景长是欢聚。
大来芳意，既与名园，是花为主。
翠娥说、尊前笑语，来年管取人如故。
向寂寞，中先喜，俄顷飞琼，化成寰宇。